નવી દિલ્હી/અમદાવાદ– ગુજરાતના પૂર્વ મુખ્યપ્રધાન આનંદીબહેન પટેલને મધ્યપ્રદેશના આગામી રાજ્યપાલ બનાવવાની જાહેરાત કરાઈ છે. તેમની હા પછી તેમને રાજ્યપાલ બનાવ્યા હોવાનું કહેવાઈ રહ્યું છે. ગુજરાતના રાજ્યપાલ ઓ.પી. કોહલી પાસે મધ્યપ્રદેશના રાજ્યપાલનો વધારાનો ચાર્જ છે, આથી હવે તેઓ ઓ.પી. કોહલીનું સ્થાન લેશે. છેલ્લા કેટલાય મહિનાઓથી આનંદીબહેન પટેલને રાજ્યપાલ બનાવવાની ચર્ચાઓ હતી, અને અફવાઓ પણ ખુબ ચાલી. પણ અંતે આનંદીબહેન પટેલને મધ્યપ્રદેશના રાજ્યપાલ બનાવાયા છે. ગુજરાતના વજુભાઈ વાળા કર્ણાટકના રાજ્યપાલ છે, ત્યાર પછી ગુજરાતના આનંદીબહેન પટેલ હવે મધ્યપ્રદેશના રાજ્યપાલ બનશે.